PATVIRTINTA

Šiaulių miesto savivaldybės administracijos direktoriaus 2023 m. birželio 15 d.

įsakymu Nr. A-859

**PROJEKTO „TŪKSTANTMEČIO MOKYKLŲ (TŪM) PROGRAMOS ĮGYVENDINIMAS ŠIAULIŲ MIESTO SAVIVALDYBĖJE“**

**STEAM VEIKLŲ KOORDINATORIAUS PAREIGYBĖS APRAŠYMAS**

**I SKYRIUS**

**PAREIGYBĖ**

1. Projekto „Tūkstantmečio mokyklų (TŪM) programos įgyvendinimas Šiaulių miesto savivaldybėje“ (toliau – projektas) STEAM veiklų koordinatoriaus pareigybė yra priskiriama specialistų pareigybių grupei.
2. Pareigybės lygis – A2.
3. Koordinatorius atsakingas už projekto STEAM turinį – veiklų organizavimą, socialinių partnerių įtrauktį, veiklų įgyvendinimo vertinimą ir kokybės užtikrinimą.
4. Šias pareigas einantis darbuotojas tiesiogiai pavaldus Šiaulių miesto savivaldybės administracijos Švietimo skyriaus vedėjui.

**II SKYRIUS**

 **SPECIALIEJI REIKALAVIMAI**

1. Išsilavinimo ir darbo patirties reikalavimai:
	1. išsilavinimas – aukštasis universitetinis išsilavinimas (ne žemesnis kaip bakalauro kvalifikacinis laipsnis) arba jam lygiavertė aukštojo mokslo kvalifikacija;
	2. darbo patirtis – ne mažiau kaip 1 metai pedagoginio darbo ir/arba projektų valdymo patirtis.
2. Atitikimas kitiems reikalavimams:
	1. užsienio kalbos (anglų) mokėjimo lygis – B2;
	2. kvalifikacija ir kompetencijos koordinuojamoje srityje (STEAM veiklos);
	3. puikūs bendravimo gebėjimai, informaciniai ir komunikaciniai gebėjimai, gebėjimas dirbti komandoje;
	4. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais švietimą ir viešuosius pirkimus.

**III SKYRIUS**

**FUNKCIJOS**

1. Užtikrinti projekto tikslų įgyvendinimą STEAM ugdymo srityje.
2. Planuoti, organizuoti, koordinuoti projekto STEAM srities veiklas TŪM mokyklose ir savivaldybėje, užtikrinti veiklų kokybę.
3. Parengti projekto bendrų STEAM srities veiklų techninę dokumentaciją (įskaitant technines specifikacijas) ir vykdyti viešuosius pirkimus (planuoti, inicijuoti, vykdyti, kontroliuoti sutarčių įgyvendinimą, analizuoti rezultatus, rengti ir teikti ataskaitas).
4. Parengti ir projekto koordinatoriui pateikti koordinuojamos srities veiklų dokumentus (mokėjimų prašymus, ataskaitas ir kt.).
5. Pristatyti koordinuojamos srities veiklų eigą, rezultatus, problemas projekto valdymo komandai.
6. Konsultuoti projekto partnerius STEAM srities veiklų techninės dokumentacijos (įskaitant technines specifikacijas) rengimo, viešųjų pirkimų vykdymo, sutarčių įgyvendinimo klausimais.
7. Planuoti veiklas ir susitikimus STEAM ugdymo klausimais, inicijuoti ir koordinuoti STEAM renginius pasitelkiant mokslo, verslo ir socialinius partnerius.
8. Organizuoti ir plėtoti tarpdisciplininį STEAM ugdymą savivaldybėje.
9. Vykdyti projekto STEAM veiklų stebėseną, rinkti ir analizuoti duomenis bei rezultatus.
10. Atsakyti į mokyklų, savivaldybės, partnerių užklausas apie STEAM ugdymą savivaldybėje.
11. Atstovauti savivaldybei bendradarbiaujant su projekto STEAM srities partneriais (-ėmis).
12. Planuoti ir padėti organizuoti STEAM mokytojų kvalifikacijos kėlimą, teikti informaciją apie vykstančius kvalifikacinius renginius.
13. Nuolat domėtis STEAM ugdymo praktikomis Lietuvoje ir užsienyje, dalytis patirtimi.
14. Inicijuoti efektyvias technologijų integravimo į ugdymo procesą strategijas ir savalaikes jų korekcijas, koordinuoti tikslingą technologijų naudojimą STEAM ugdymo veiklose.
15. Teikti pagalbą mokyklų atstovams (-ėms) įgyvendinant STEAM ugdymo iniciatyvas, idėjas, taikant skirtingas STEAM ugdymo strategijas mokykloje.
16. Konsultuoti mokyklų atstovus (-es) dėl STEAM ugdymo veiklų įgyvendinimo mokykloje.
17. Bendradarbiauti su savivaldybės projekto valdymo komanda, savivaldybės STEAM komanda ir mokyklų projekto komandomis.
18. Bendradarbiauti su TŪM mokyklomis, savivaldybės švietimo įstaigomis, projekto STEAM srities partneriais (-ėmis) ir skatinti jų tinklaveiką.
19. Koordinuoti STEAM ugdymo mokomosios medžiagos sklaidą, viešinti projekto STEAM ugdymo praktiką ir rezultatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Data)